### NN 89/2025 (13.6.2025.), Rješenje o određivanju područja stalnog graničnog prijelaza za međunarodni promet putnika i roba u zračnom prometu Zadar

POLICIJSKA UPRAVA ZADARSKA

1247

Na temelju članka 12. stavka 2. Zakona o nadzoru državne granice (»Narodne novine« 83/13., 27/16., 114/22. i 151/22.), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« 150/04.), Policijska uprava zadarska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ZRAČNOM PROMETU ZADAR

Članak 1.

Područje stalnog graničnog prijelaza za međunarodni promet putnika i roba u zračnom prometu Zadar određuje se u štićenom i nadziranom području na prostoru Zračne luke Zadar, otvorene za međunarodni zračni promet.

Članak 2.

Ukupna površina područja stalnog graničnog prijelaza za međunarodni promet putnika i roba u zračnom prometu Zadar iznosi 56.523 m².

Članak 3.

Područje graničnog prijelaza za međunarodni promet putnika i roba u zračnom prometu »Zadar« obuhvaća sljedeće prostore, objekte, stabilne uređaje i naprave:

– glavna stajanka i stajanka za zrakoplove općeg zrakoplovstva.

– prostor putničkog terminala za prihvat putnika u međunarodnom dolasku, s pripadajućim službenim prostorijama granične policije, carine, kontrolnim kućicama za graničnu i carinsku kontrolu i pripadajućim RTG uređajem za carinsku kontrolu,

– sortirnica za prihvat i otpremu predane prtljage putnika u međunarodnom i domaćem zračnom prometu s pripadajućim pokretnim trakama i uređajima za dostavu prtljage,

– prostor za graničnu i carinsku kontrolu putnika u međunarodnom odlasku s kontrolnim kućicama za graničnu kontrolu,

– prostor za putnike u međunarodnom zračnom prometu s putničkim izlazom broja 7, te pripadajućim sanitarnim prostorijama,

– dio prizemlja putničkog terminala namijenjen za prihvat i otpremu putnika općeg zrakoplovstva u međunarodnom zračnom prometu gdje su smješteni pultovi policije i carine,

– prostor određen kružnicom radijusa od 100 m s ishodištem u geometrijskom težištu prostora na manevarskim površinama zračne luke kada je na njemu zaustavljen ili parkiran zrakoplov u operativnom statusu u međunarodnom zračnom prometu,

na sljedećim katastarskim česticama:

1) dio k.č. 8489/2 k.o. Zemunik nova izmjera, u izlaganju na javni uvid (NI) u površini od 761 m² – zaštitno ograničeno područje sortirnice za prtljagu u međunarodnom prometu i ulazne i izlazne carinske kontrole (podrum pristanišne zgrade – tlocrt A),

2) dio k.č. 8489/2 k.o. Zemunik NI u površini od 78 m² – zaštitno ograničeno područje za prtljagu u međunarodnom prometu (prizemlje pristanišne zgrade – tlocrt B1),

3) dio k.č. 8489/2 k.o. Zemunik NI u površini od 56 m² – zaštitno ograničeno područje ulazne carinske kontrole i područjem za smještaj carinske robe (prizemlje pristanišne zgrade – tlocrt B2),

4) dio k.č. 8489/2 k.o. Zemunik NI u površini od 1419 m² – štićeno područje ulazne granične kontrole sa prostorijama aerodromske policije i područjem za putnike, prtljagu i članove posade u međunarodnom prometu (prizemlje pristanišne zgrade – tlocrt B3),

5) dio k.č. 8489/2 k.o. Zemunik NI u površini od 5 m² – nadzirano područje izlazne carinske kontrole (pristanišne zgrade – tlocrt B5),

6) dio k.č. 8489/2 k.o. Zemunik NI u površini od 400 m² – zaštitno ograničeno područje izlazne granične kontrole te zaštitno ograničeno područje za putnike i članove posade u međunarodnom prometu (prizemlje zgrade – tlocrt B7),

7) dio k.č. 8489/2 k.o. Zemunik NI u površini od 304 m² – nadzirano područje granične kontrole putnika koji koriste posebne aerodromske usluge i putnika općeg i vojnog zrakoplovstva i prostorulazne carinske kontrole (pristanišne zgrade – tlocrt C),

8) dio k.č. 8489/2 k.o. Zemunik NI u površini od 53 500 m² – zaštitno ograničeno područje stajanke i to na mjestu i za vrijeme gdje je zaustavljen ili parkiran zrakoplov u međunarodnom prometu u radijusu od 100 metara te unutarnjim rubom i cijelom dužinom trase ukupne širine 30 metara namijenjene za kretanje putnika navedenog zrakoplova na dionici između istog i putničkog terminala ili terminala poslovne avijacije, osim ako se ne radi o zrakoplovu koji je predmet izvanrednog događaja (tlocrt stajanke – D).

Članak 4.

Sastavni dijelovi ovog Rješenja su i tlocrti svih razina objekata Zračne luke Zadar u kojima se nalaze dijelovi područja Stalnog graničnog prijelaza za međunarodni promet putnika i roba u zračnom prometu Zadar navedeni u članku 3., s istaknutim granicama područja graničnog prijelaza (4 priloga; tlocrti A – D).

Članak 5.

Stupanjem na snagu ovog Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u zračnom prometu Zadar broj: 511-18-17-23-1 od 23. ožujka 2023. godine (»Narodne novine« br. 37/2023).

Članak 6.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-UP/I-212-06/23-06/13
 Urbroj: 511-18-17-25-19
 Zadar, 3. travnja 2025.

Načelnik Policijske uprave
 Anton Dražina, v. r.

![](/files/_web/sluzbeni-dio/2025/133338/images/13187.jpg)

![](/files/_web/sluzbeni-dio/2025/133338/images/13241.jpg)

![](/files/_web/sluzbeni-dio/2025/133338/images/13258.jpg)

![](/files/_web/sluzbeni-dio/2025/133338/images/13308.jpg)